
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1753 

17 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων στον Προϊστάμενο της 
Υπηρεσίας Αποκατάστασης Σεισμοπλήκτων 
(Υ.Α.Σ.) για θέματα αποκατάστασης των πληγέντων 

από το σεισμό της 7.9.1999 στο Νομό Αττικής 1 

Τροποποίηση της Β7/615/21.12.92 (ΦΕΚ 771Τ.Β 
31.12.92) υπουργικής απόφασης «Διοίκηση και λει¬ 
τουργία του Ερευνητικού Πανεπιστημιακού Ινστι¬ 
τούτου Τεχνολογίας Υπολογιστών». 2 

Χορήγηση άδειας ίδρυσης και λειτουργίας ιδιωτικού 

Τ.Ε.Ε. στη Μαρία Κυριαζίδου. 3 

Ίδρυση τμημάτων ειδίκευσης σε πρώην Ενιαία Πολυ- 

κλαδικά Λύκεια ΕΠΛ. 4 

Μεταφορά θέσεων κλάδου γιατρών ΕΣΥ από τα Κέ¬ 
ντρα Υγείας (Κ.Υ.) Αμφίλειας. Αταλάντης και Μα- 

κρακώμης στο Νομ. Γεν. Νοσ. Λαμίας. 6 

Τροποποίηση της ΔΙα/οικ. 13439/18.6.1999 κοινής 


υπουργικής απόφασης αναφορικά με τη συγκρό¬ 
τηση Ομάδας Διοίκησης Έργου για την υλοποίηση 
τριών υποέργωντου έργου «Υλοποίηση Πληροφο¬ 


ριακών Συστημάτων Νοσοκομείων». 7 

Τροποποίηση της 13224/89 απόφασης Υπ. Δικαιοσύ¬ 
νης . 8 

Σύσταση-Συγκρότηση πρωτοβάθμιου Υπηρεσιακού 
Συμβουλίου του διοικητικού προσωπικού του Πο¬ 
λυτεχνείου Κρήτης. 9 

Τροποποίηση του άρθρου 208 της ΑΔ 14/89. 10 


ΑΠΟΦΑΣΕΙ Σ 

Αριθ. οικ/3877 (1) 

Μεταβίβαση αρμοδιοτήτων στον Προϊστάμενο της Υπη¬ 
ρεσίας Αποκατάστασης Σεισμοπλήκτων (Υ.Α.Σ.) για 
θέματα αποκατάστασης των πληγέντων από το σεισμό 
της 7.9.1999 στο Νομό Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τίς διατάξεις του Ν. 867/79 «περί κυρώσεως, τροπο- 


ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου του Προέδρου της Δημοκρα¬ 
τίας» «περί αποκαταστάσεως ζημιών εκ σεισμών 1978 εις 
περιοχήν Βορείου Ελλάδος κ.λπ. και ρυθμίσεως ετέρων 
τινών συναφών θεμάτων» και ειδικότερα την παρ. 1 του 
άρθρου 18 και την παρ. 2 του άρθρου 19 της Πράξης. 

2. Τι διατάξεις του Ν. 1190/81 «περί κυρώσεως της από 
26.3.81 Πράξεως Νομοθετικού Περιεχομένου του Προέ¬ 
δρου της Δημοκρατίας» «περί αποκαταστάσεως ζημιών 
εκ σεισμών 1981 και ρυθμίσεως ετέρων συναφών θεμά¬ 
των» και ειδικότερα την παρ. 2 του άρθρου 1, την παρ. 1 
του άρθρου 3 της Πράξης και τις παρ. 3, 7 και 8 του άρ¬ 
θρου δευτέρου και το άρθρο πέμπτο του κυρωτικού Νό¬ 
μου. 

3. Τις διατάξεις του Ν. 1418/84 «Δημόσια έργα» και ρυθ¬ 
μίσεις συναφών θεμάτων» και των εκτελεστικών του Π. 
Δ/των. 

4. Το Ν.2412/96 (ΦΕΚ 123/Α/17-6-96), «Μεταφορά αρ¬ 
μοδιοτήτων από το Υπουργικό Συμβούλιο σε άλλα Κυβερ¬ 
νητικά Οργανα και άλλες διατάξεις». 

5. Την υπ’ αριθμ. οικ/3751/ΤΠ 31/10.9.99 Κοινή Απόφα¬ 
ση του Υπουργού Εθνικής Οικονομίας και των Υφυπουρ¬ 
γών Οικονομικών και Περιβάλλοντος, Χωροταξίας και 
Δημ. Έργων με θέμα την αποκατάσταση των ζημιών από 
το σεισμό της 7ης Σεπτεμβρίου 1999 στο Νομό Αττικής. 

6. Την με αρ. πρωτ. 2011 /ΑΖ5β/4.8.95 (ορθή επανάληψη 
1.9.95) Απόφαση του Υφυπουργού ΠΕΧΩΔΕ που αφορά 
τον καθορισμό ελάχιστων υποχρεωτικών απαιτήσεων, για 
την σύνταξη των μελετών αποκατάστασης των βλαβέ- 
ντων κτιρίων για την έκδοση των σχετικών οικοδομικών 
αδειών. 

7. Το Π. Δ. 69/1988 «Οργανισμός Γενικής Γραμματείας 
Δημοσίων Έργων». 

8. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ». 

9. Το ΠΔ 71/93 για τον «Καθορισμό αρμοδιοτήτων που 
διατηρούνται από τον Υπουργό και τις Περιφερειακές Αρ¬ 
χές ή όργανα διανομαρχιακού επιπέδου της ΓΓΔΕ του 
ΥΠΕΧΩΔΕ». 

10. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπληρωτή Υπουργού 
ΠΕΧΩΔΕ περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών. 

11. Την κοινή απόφαση Δ17α/03/99/Φ.2.7.1 ; 29.10.96 

του Πρωθυπουργού και του Υπουργού ΠΕΧΩΔΕ με θέμα 
«Ανάθεση αρμοδιοτήτων Υπουργού Περιβάλλοντος, Χω¬ 
ροταξίας και Δημοσίων Έργων Χρηστό Βερελή και Θεό¬ 
δωρο Κολιοπάνο». 

12. Τις διατάξεις του άρθρου 27 του Ν. 2081/92 και το 
γεγονός ότι από τις διατάξεις της παρούσας απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού. 

13. Την με αρ. πρωτ. οικ/ 3778 /ΤΠ 33.2/10.9.99 Απόφα¬ 
ση Υφυπουργού ΠΕΧΩΔΕ για την σύσταση των Τομέων 
Αποκατάστασης Σεισμοπλήκτων (ΤΑΣ) Νομού Αττικής. 

και 

• επειδή είναι απαραίτητο να απλουστευτούν και να επι¬ 
ταχυνθούν οι διαδικασίες που χρειάζονται για να προω¬ 
θηθεί και να ολοκληρωθεί όσο το δυνατό πιο γρήγορα, η 
αποκατάσταση προσωρινά και οριστικά των ζημιών που 
προκλήθηκαν από το σεισμό της 7.9.1999 στο Νομό Αττι¬ 
κής. 

• επειδή είναι αναγκαίο να γίνουν αυτοψίες και να ελεγ¬ 
χθούν τα κτίρια που έπαθαν ζημίες από το σεισμό αυτούς 
από κατάλληλες επιτροπές, για να χαρακτηριστούν, σε 
πρώτη φάση αν είναι κατοικήσιμα ή επικίνδυνα και σε με¬ 
ταγενέστερη φάση, αν είναι επισκευασιμα με δυνατότητα 
να αποκατασταθεί η αντοχή τους και στην τελευταία πε¬ 
ρίπτωση αν η σχετική δαπανη είναι δυσανάλογα μεγάλη 
και υπέρμετρη, για το αποτέλεσμα που αναμένεται από 
την επισκευή. 

• επειδή οι επιτροπές αυτές πρέπει να αποτελούνται 
από διπλωματούχους Μηχανικούς με κατάλληλη για κάθε 
περίπτωση πείρα, πρέπει να συγκροτούνται από τον αρ¬ 
μόδιο ΤΑΣ. 

• επειδή οι ενστάσεις, αντιρρήσεις και οποιαδήποτε 
ενέργεια από τους σεισμόπληκτους που στρέφεται κατα 
πράξεων του αρμόδιου ΤΑΣ είναι σκόπιμο, να εξετάζονται 
και οι σχετικές αποφάσεις να εκδίδονται από το ΤΑΣ. 

• επειδή τα έργα για να αποκατασταθούν οι ζημίες που 
προξένησαν οι σεισμοί, τόσο σε ιδιωτικές, όσο και σε δη¬ 
μόσιες ή κοινόχρηστες κατασκευές γενικά είναι επείγο¬ 
ντα, αποφασίζουμε: 

1. Ορίζουμε ότι οι επιτροπές που θα ελέγχουν τα κτίρια 
που έχουν υποστεί ζημιές από το σεισμό, θα αποτελού¬ 
νται από Δ/χους Μηχανικούς, υπαλλήλους των αρμοδίων 
ΤΑΣ και της ΥΑΣ, και θα είναι: 

α) Τριμελείς, για τις περιπτώσεις που θα ελέγχουν αν τα 
κτίρια οίνοι επισκευάσιμα. 

β) Διμελείς για την περίπτωση που ελέγχουν αν η δαπά¬ 
νη για την επισκευή τους είναι υπέρμετρη. 

γ) Διμελείς ή Τριμελείς, ανάλογα με τη σοβαρότητα της 
περίπτωσης για τον έλεγχο -σε πρώτη φάση- αν τα κτίρια 
είναι κατοικήσιμα ή επικίνδυνα, επισκευάσιμα ή κατεδα- 
φιστέα σύμφωνα με τις «Οδηγίες και έντυπα για την διε¬ 
νέργεια αυτοψιών μετά από σεισμό» του ΟΑΣΠ. 

Οι προαναφερόμενες επιτροπές θα ελέγχουν και τη 
χρήση, κατοικησιμότητα (εάν είναι κατοικήσιμο ή ενκα 
ταλελειμμένο) καθώς και τον αριθμό των ιδιοκτησιών κά¬ 
θε κτίσματος. 

Οι υπάλληλοι, Πτυχιούχοι Μηχανικοί ΤΕ και Εργοδηγοί 
θα συμμετέχουν στις επιτροπές μόνο για τον έλεγχο του 
εμβαδού και της χρήσης των κτισμάτων. Κατ’ εξαίρεση οι 
Πτυχιούχοι Πολιτικοί Μηχανικοί ΤΕ, ελλείψει διπλωμα¬ 
τούχων Μηχανικών, θα συμμετέχουν στις επιτροπές για 
τον έλεγχο των κτιρίων ως ισότιμα μέλη. 

2, Εξουσιοδοτούμε τον Προϊστάμενο της ΥΑΣ να συ¬ 


στήνει με απόφασή του, τις επιτροπές που αναφέρονται 
στην προηγούμενη παράγραφο. Ειδικά για τις επιτροπές 
που αναφέρονται στην υποπαράγραφο 1γ, μπορεί η σύ¬ 
στασή τους να γίνεται και με προφορική εντολή του, που 
θα επικυρώνεται με απόφασή του μέσα σε (3) μήνες από 
την εντολή. 

3. Σε περίπτωση που τα κτίρια είναι παραδοσιακά ή δια¬ 
τηρητέα ή παρουσιάζουν ιδιομορφίες ως προς τον τρόπο 
επισκευής, ο Προϊστάμενος της ΥΑΣ δύναται να συστήνει 
τριμελή επιτροπή αποτελούμενη από τον Προϊστάμενο 
του αρμοδίου ΤΑΣ και από δύο Διπλωματούχους Μηχανι¬ 
κούς που υπηρετούν στο ΤΑΣ, η οποία θα ελέγχει και θα 
εγκρίνει τη μελέτη επισκευής, 

4. Εξουσιοδοτούμε τον Προϊστάμενο του αρμόδιου κα¬ 
τά περίπτωση ΤΑΣ να αποφαίνεται, μέσα σε τρεις μήνες 
σχετικά με ενστάσεις επί των πορισμάτων των αυτοψιών 
για τον χαρακτηρισμό των κτισμάτων. Οι υπόψη ενστά¬ 
σεις θα ελέγχονται από τριμελή επιτροπή, της οποίας επι¬ 
κεφαλής θα είναι ο Προϊστάμενος του αρμόδιου ΤΑΣ. 

5. Εξουσιοδοτούμε τον Προϊστάμενο της ΥΑΣ να απο- 
φαίνεται, μέσα σε τρεις μήνες σχετικά με κάθε ένσταση 
των πληγέντων, που στρέφεται κατά πράξεων των αρμο¬ 
δίων κατά περίπτωση ΤΑΣ ή του πορίσματος στο οποίο 
συμμετέχει ο Προϊστάμενος του ΤΑΣ. 

6. Ο Προϊστάμενος του αρμοδίου ΤΑΣ σε περίπτωση 
διαφωνίας του ιδιώτη μελετητή Μηχανικού και των ελεγ- 
χόντων Μηχανικών του ΤΑΣ, ως προς τον τρόπο επισκευ¬ 
ής επιλαμβάνεται του θέματος και το επιλύει. Σε περίπτω¬ 
ση που η διαφωνία εξακολουθεί να υφίσταται, ύστερα 
από εισήγηση του Προϊσταμένου του αρμοδίου ΤΑΣ και 
με απόφαση του Προϊσταμένου της ΥΑΣ συγκροτείται τρι¬ 
μελής επιτροπή αποτελούμενη από Μηχανικούς της ΥΑΣ 
και του Προϊσταμένου του ΤΑΣ η οποία επιλύει το πρό¬ 
βλημα. Γε περίπτωση περαιτέρω διαφωνίας ο Προϊστά¬ 
μενος της ΥΑΣ, μετά από σχετική εισήγηση του Προϊστα¬ 
μένου του ΤΑΣ, συγκροτεί επιτροπή αποτελούμενη από 
τον ίδιο και τους Προϊσταμένους των Τμημάτων της ΥΑΣ, 
η οποία επιλύει τελεσίδικα το θέμα. 

7. Στην περίπτωση που αμφισβητούνται πραγματικά πε¬ 
ριστατικά, ο Προϊστάμενος της ΥΑΣ μπορεί να αναθέτει 
σε Διπλωματούχους Μηχανικούς, που υπηρετούν στον 
αρμόδιο ΤΑΣ να εξακριβώσουν τα περιστατικά αυτά, να 
συντάξουν και να υποβάλλουν σχετική έκθεση. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 

-Φ- 

Αριθ. Β7/408 (2) 

Τροποποίηση της Β7/615/21.12.92 (ΦΕΚ 771Τ.Β 
31.12.92) υπουργικής απόφασης «Διοίκηση και λει¬ 
τουργία του Ερευνητικού Πανεπιστημιακού Ινστιτού¬ 
του Τεχνολογίας Υπολογιστών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) του άρθρου 17 παρ. 10 του Ν. 2083/92 

«Εκσυγχρονισμός της Ανώτατης Εκπαίδευσης» (ΦΕΚ159 
τ.Α) και β) του άρθρου 29Ατου Ν. 1558/1985 όπως αυτό 
προστέθηκε με το άρθρο 27 του Ν. 2081/1992 «Ρύθμιση 
θεσμού των επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων και άλλες διατάξεις (154 τ.Α). 

2. Τις διατάξεις του ΓΊ.Δ. 9/85 (ΦΕΚβτ.Α) «Ίδρυση Ερευ¬ 
νητικού Ινστιτούτου Τεχνολογίας Υπολογιστών». 

3. Την Υπουργική απόφαση Β1/615/21.12.92 «Διοίκηση 
και λειτουργία του Ερευνητικού Πανεπισητμιακού Ινστι¬ 
τούτου Τεχνολογίας και Υπολογιστών». 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την αριθμ. ΒΙ/615/21.2.92 (ΦΕΚ771τ.Β) 
υπουργική απόφαση ως ακολούθως: παράγραφος 1 του 
άρθρου 2 τροποποιείται ως εξής: 

Άρθρο 2 

Διοίκηση 

1. Το προσωρινό διοικητικό συμβούλιο του Ινστιτούτου 
είναι επταμελές και αποτελείται από τους εξής: 

α) Από τον υπηρετούντο Διευθυντή του Ινστιτούτου, ως 
Πρόεδρο. 

β) Από τον υπηρετούνα Αναπληρωτή Διευθυντή του Ιν¬ 
στιτούτου. 

γ) Από τον Πρόεδρο του τμήματος Μηχανικών Η/Υ και 
Πληροφορικής του Πανεπιστημίου Πατρών ή εφ’ όσον 
αυτός κατέχει θέση Διευθυντή ή Αναπληρωτή Διευθυντή 
του Ινστιτούτου, από τον Συντονιστή Έρευνας και Ανά¬ 
πτυξης του Ινστιτούτου. 

δ) Από τον Προϊστάμενο του τομέα Εκπαιδευτικής Τε¬ 
χνολογίας του ΙΤΥ. 

ε) Από τον Υπεύθυνο Οργάνωσης του Γραφείου Βρυ¬ 
ξελλών του ΙΤΥ. 

στ) Από δύο Επιστημονικούς Υπεύθυνους Ερευνητικών 
Μονάδωντου ΙΤΥ, οι οποίοι εκλέγονται από το σύνολο των 
Επιστημονικών Υπευθύνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. Φ1 /74/Δ5/9192 (3) 

Χορήγηση άδειας ίδρυσης και λειτουργίας ιδιωτικού 
Τ.Ε.Ε. στη Μαρία Κυριαζίδου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 
(ΦΕΚ 206/Α), του Β.Δ. 685/72 (ΦΕΚ 196/Α) και του Π.Δ. 
813/77 (ΦΕΚ259/Α). 

2. Τις αριθμ. 20Α/30.3.99 και 31 Α/9.7.99 πράξεις του 
ΠΥΣΔΕ Σερρών. 

3. Την αριθμ. ΣΤ5/33/96 (ΦΕΚ 937/Β/96) κοινή απόφαση 
του Πρωθυπουργού και του Υπουργού Εθνικής Παιδείας 
και Θρησκευμάτων με θέμα: «αρμοδιότητες υφυπουργού 
ΥΠΕΠΘ», αποφασίζουμε: 

Α) Χορηγούμε στη Μαρία Κυριαζίδου του Δημητρίου 


άδεια ίδρυσης και λειτουργίας ιδιωτικού τεχνικού επαγ¬ 
γελματικού εκπαιδευτήριου (Τ.Ε.Ε.) που θα λειτουργήσει 
στην πόλη των Σερρών στην οδό Μαραγκουδάκη 8. από 
το σχολικό έτος 1999 - 2000 με τομείς ειδικότητες ως 
εξής: 

ΗΜΕΡΗΣΙΟ Τ.Ε.Ε. 

ΤΟΜΕΑΣ ΑΙΣΘΗΤΙΚΗΣ - ΚΟΜΜΩΤΙΚΗΣ 
Ειδικότητα: Αισθητικής Τέχνης. 

Ο μέγιστος αιρθμός σε ένα κύκλο (βάρδια) λειτουργίας 
ορίζεται στους δέκα έξι (16). 

Η παρούσα απόφαση αποτελεί προσθήκη στην άδεια 
που χορηγήθηκε με την αριθμ. Φ. 17.1 /1060/5.3.1999 από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Δ4/603 (4) 

Ίδρυση τμημάτων ειδίκευσης σε πρώην Ενιαία Παλυκλα- 
δικά Λύκεια ΕΠΛ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 111 παραγρ. 8 του Ν, 
1892/90 «Για τον εκσυγχρονισμό και την ανάπτυξη και άλ¬ 
λες διατάξεις». 

2. Τις διατάξεις του άρθρου 29Ατου Ν. 1558/85 (Α' 137) 
όπως προστέθηκε με το άρθρο 27 του Ν. 2081/92 και αντι- 
καταστάθηκε με το άρθρο 1 του Ν. 2469/97 (Α' 38). 

3. Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

4. Τις προτάσεις της Διεύθυνσης Δευτεροβάθμιας Εκ¬ 
παίδευσης Ν.Α. Μαγνησίας και του 2ου Γραφείου Δευτε¬ 
ροβάθμιας Εκπαίδευσης Ν.Α. Ανατολικής Αττικής. 

5. Την αριθμ. ΣΤ5/33/9.10.96 κοινή απόφαση του Πρω¬ 
θυπουργού και Υπουργού Εθνικής Παιδείας και Θρη¬ 
σκευμάτων «Ορισμός αρμοδιοτήτων Υφυπουργού Εθνι¬ 
κής Παιδείας και Θρησκευμάτων», αποφασίζουμε: 

Ιδρύουμε στα παρακάτω πρώην Ενιαία Πολυκλαδικά 
Λύκεια (ΕΠΛ) που θα λειτουργήσουν και για το σχολ. έτος 
1999 - 2000 σύμφωνα με τις διατάξεις του άρθρου 1 του 
Ν. 2525/97, τμήματα ειδίκευσης ως ακολούθως: 

1. Νομαρχιακή Αυτοδιοίκηση Ανατολικής Αττικής 

2ο Γραφείο Δευτεροβάθμιας Εκπαίδευσης πρώην ΕΠΛ 
Ωροπού. 

Τμήματα ειδίκευσης. 

Κλάδου 7 (Επιμελητώνπρόνοιας). 

Κλάδου 2 (Στελεχών - Διοίκησης) 

Κλάδου 14 (ΗλεκτρολόγωνΤεν. Εφαρμογών) 

Κλάδου 4 (ΠρογραμματιστώνΔευτερ. Εκπ/σης). 

2. Νομαρχιακή Αυτοδιοίκηση Μαγνησίας 
Γραφείο Τεχνικής Επαγγελματικής Εκπαίδευσης 
Τμήμα Ειδίκευσης. 

Κλάδου 6 (Τεχνικών Βοηθ. Βιολ. Ιατρ. Εργαστηρίων). 

3. Νομαρχιακή Αυτοδιοίκηση Πέλλας 

Γ ραφείο Δευτεροβάθμιας Εκπαίδευσης 
πρώην ΕΠΛ Γιαννιτσών 

Τμήματα ειδίκευσης 

Κλάδου 7 (Επιμελητών πρόνοιας) 

Κλάδου 10 (Γραφιστών) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1999 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Γ2Β/860 (5) 

Εκχώρηση αρμοδιοτήτων του Δ.Σ. του ΤΣΜΕΔΕ στον 
προϊστάμενο της Δ/νσης Οικονομικού. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 29 του Ν. 
1199/81 (23/Α) «περί ρυθμίσεως θεμάτων καταστάσεως 
υπαλλήλωντου Δημοσίου των Ν.Π.Δ.Δ., των Ο.Τ.Α. και άλ¬ 
λων τινών συναφών διατάξεων». 

2. Το Π.Δ. 372/95 (201/Α) «Μεταφορά της Γ.Γ.Κ.Α. από 
το Υπουργείο Υγείας, Πρόνοιας και Κοιν. Ασφαλίσεων στο 
Υπουργείο Εργασίας. 

3. Τηνυπ’ αριθ. οικ. 1749/4.11.98 (1171 /Β) απόφαση του 
Πρωθυπουργού και του Υπουργού Εργασίας και Κοιν. 
Ασφαλίσεων «Ανάθεση αρμοδιοτήτων στον Υφυπουργό 
Εργασίας & Κοιν. Ασφαλίσεων, Φ. Ιωαννίδη». 

4. Την 817/4729/15.7.99 απόφαση του Δ.Σ. του ΤΣΜΕ¬ 
ΔΕ. 

5. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε την 817/4729/15.7.99 απόφαση του Δ.Σ. 
του ΤΣΜΕΔΕ με την οποία εκχωρείται η αρμοδιότητα του 
Δ.Σ. υπογραφής δαπάνης προμήθειας υλικού και εκτέλε¬ 
σης εργασιών που αφορούν το ΤΣΜΕΔΕ στον προϊστάμε¬ 
νο Δ/νσης Οικονομικού μέχρι το ποσό των 150.000 δρχ. 
και μέχρι το ποσό των 750.000 δρχ. με συνυπογραφή του 
Προέδρου του Δ.Σ. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

- ♦ - 

Αριθ. ΑΙα/8731 (6) 

Μεταφορά θέσεων κλάδου γιατρών ΕΣΥ από τα Κέντρα 
Υγείας (ΚΎ.) Αμφίλειας, Αταλάντης και Μακρακώμης 
στο Νομ. Γεν. Νοσ. Λαμίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83/ΦΕΚ 143Α783. 

2. Τις διατάξεις της παρ. 11 του άρθρου 28 του Ν. 
2646/98/ΦΕΚ 236Α798. 

3. Τις διατάξεις της παρ. 2 του άρθρου 1 του Ν. 2469/97 


(ΦΕΚ 38Α797) και το γεγονός ότι από την εφαρμογή της 
απόφασης αυτής δεν προκύπτει επιπλέον οικονομική επι¬ 
βάρυνση στον κρατικό προϋπολογισμό. 

4. Την αριθμ. 8211/99/ΦΕΚ Β799 απόφαση ανάθεσης 
αρμοδιοτήτων στους Υφυπουργούς Εσωτερικών, Δημ. 
Διοίκησης και Αποκέντρωσης. 

5. Την αριθμ. Υ4α/4889/95/ΦΕΚ 673Β795 κοινή υπουργική 
απόφαση, όπως τροποποιήθηκε και συμπληρώθηκε με τις 
αριθμ. Υ4α/1714/96/ΦΕΚ 457Β/96, Υ4α/οικ. 3433/97/ΦΕΚ 
279Β797 και Α1 α/2529/99/ΦΕΚ403Β799 όμοιες αποφάσεις. 

6. Την αριθμ. 13 της 150ης Ολομ./15.7.99/16.7.99 από¬ 
φαση του ΚΕ.Σ.Υ. 

7. Την αριθμ. 5/3.3.99 απόφαση Δ.Σ. του Νομ. Γεν. Νοσ. 
Λαμίας, αποφασίζουμε: 

Μεταφέρονται και προστίθενται στον Οργανισμό του 
Νομ. Γεν. Νοσ. Λαμίας, από τα Κ.Υ. Αμφίκλειας, Αταλά¬ 
ντης και Μακρακώμης, αρμοδιότητάς του, οι παρακάτω 
κενές θέσεις του κλάδου γιατρών ΕΣΥ, που έχουν συστα- 
θεί με την (5) σχετική απόφαση, ως εξής: 

I) Από το Κ.Υ. Αμφίκλειας: 

α. Μία (1) κενή θέση Δ/ντή Γενικής Ιατρικής ή Παθολο¬ 
γίας. 

β. Δύο (2) κενές θέσεις Επιμελητών Α' ή Β' Γενικής Ια¬ 
τρικής ή Παθολογίας. 

II) Από το Κ.Υ. Αταλάντης: 

α. Μία (1) κενή θέση Δ/ντή Γενικής Ιατρικής ή Παθολο¬ 
γίας. 

β. Δύο (2) κενές θέσεις Επιμελητών Α' Γ ενικής Ιατρικής 
ή Παθολογίας. 

III) Από το Κ.Υ. Μακρακώμης: 

α. Μία (1) κενή θέση Επιμελητή Α', Γενικής Ιατρικής ή 
Παθολογίας. 

β. Δύο (2) κενές θέσεις Επιμελητών Α' ή Β' Γενικής Ια¬ 
τρικής ή Παθολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ. 

ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Λ. ΤΖΑΝΗΣ Λ. ΠΑΠΑΔΗΜΑΣ 

-♦- 

Αριθ. Δία/οικ. 18698 (7) 

Τροποποίηση της Δία/οικ. 13439/18.6.1999 κοινής 
υπουργικής απόφασης αναφορικά με τη συγκρότηση 
Ομάδας Διοίκησης Έργου για την υλοποίηση τριών 
υποέργων του έργου «Υλοποίηση Πληροφοριακών 
Συστημάτων Νοσοκομείων». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

Α. Του άρθρου 18 παρ. 18 του Ν. 2503/1997 (ΦΕΚ 
107/30.5.1997 τ. Α') «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

Β. Του άρθρου 40 του Ν. 849/1978 (ΦΕΚ 232/Α/78). 

Γ. Της παρ. 3 του άρθρου 22 του Ν. 2362/1995 (ΦΕΚ 
247/Α/1995). 

Δ. Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν, 1558/1985 
(ΦΕΚ 137/Α/1985), όπως τελικά αντικαταοτάθηκε με το 
άρθρο 1 του Ν. 2469/1997 (ΦΕΚ38/Α/97). 

2. Τις διατάξεις του Π.Δ/τος 138/1992 (ΦΕΚ 68/1992 
τ.Α') «Οργανισμός του Υπουργείου Υγείας, Πρόνοιας και 
Κοινωνικών Ασφαλίσεων», όπως τροποποιήθηκε μεταγε¬ 
νέστερα. 

3. Την απόφαση Ε2α/οικ. 129/1.2.1999, με την οποία 
εγκρίνεται η μελέτη με την ονομασία «Μελέτη προδια¬ 
γραφών και σχεδίου διακήρυξης για την εγκατάσταση 
πλήρους συστήματος Πληροφορικής σε 25 Νοσοκο¬ 
μεία». 

4. Το Δ4β/οικ. 12377/19.10.1998 έγγραφο της Δ/νσης 
Οικονομικού, Τμήμα Δημοσίων Επενδύσεων, με το οποίο 
μας διαβιβάσθηκε η απόφαση του Υπουργείου Εθνικής 
Οικονομίας περί της εντάξεως στο Π.Δ.Ε. έτους 1998 
(ΣΑΕ 091/2 του ΥΠ.ΕΘ.Ο.) του έργου με ονομασία «Υλο¬ 
ποίηση Πληροφοριακών Συστημάτων Νοσοκομείων (υπο¬ 
δομές σε 25 Νοσηλευτικά Ιδρύματα του Ν. 2592/1953)» 
και κωδικό αριθμό 9691525, στο οποίο υπάγονται τα τρία 
αναφερόμενα έργα. 

5. Το Ε4/ΎΜ4./642/8.4.1999 έγγραφο της Δ/νσης Ανά¬ 
πτυξης Κοινοτικών Προγραμμάτων, με το οποίο διαβι¬ 
βάσθηκε το 99320172/23.3.1999 έγγραφο της Ευρωπαϊ¬ 
κής Επιτροπής XVI Γενική Δ/νση, περί της οριστικής 
εντάξεως και εγκρίσεως των τριών αναφερομένων υπο- 
έργων. 

6. Την ανάγκη ολοκλήρωσης των διαγωνισμών εντός 
του έτους 1999. 

7. Το γεγονός ότι από τις διατάξεις της παρούσας από¬ 
φασης αυτής δεν προκαλείται δαπάνη σε βάρος του κρα¬ 
τικού προϋπολογισμού, καθόσον η σχετική δαπάνη θα 
προκύψει με τον καθορισμό της αμοιβής ή αποζημίωσης 
που θα γίνει με την έκδοση της προβλεπόμενης στο τε¬ 
λευταίο εδάφιο της παρ. 18 του άρθρου 18 του Ν. 
2502/1997 Κ.Υ.Α. 

8. Τη Δία/οικ. 13439/18.6.1999 κοινή υπουργική από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Υγείας και Πρόνοιας, αναφορικά 
με τη συγκρότηση Ομάδας Διοίκησης Έργου για την υλο¬ 
ποίηση τριών υποέργων του έργου «Υλοποίηση Πληρο¬ 
φοριακών Συστημάτων Νοσοκομείων». 

9. Τις διατάξεις των άρθρων 20 και 21 του Ν. 1558/1985 
(ΦΕΚ 137Α/85), αποφασίζουμε: 

I. Τροποποιούμε την ανωτέρω (8) σχετική απόφασή μας 
και επεκτείνουμε το έργο της Ομάδας Διοίκησης Έργου, 
που συγκροτήθηκε με την Α1 α/οικ. 13439/18.6.1999 κοινή 
υπουργική απόφαση στην υλοποίηση των τριών κάτωθι 
αναφερομένων υποέργων του έργου «Υλοποίηση Πληρο¬ 
φοριακών Συστημάτων Νοσοκομείων». 

α. Ανάπτυξη πληροφοριακού συστήματος συντονισμού 
και ελέγχου Μεταμοσχεύσεων 
Κωδικός Αριθμός Έργου 9891502 
β. Ανάπτυξη πληροφοριακών συστημάτων τηλεϊατρι- 
κής 

Κωδικός Αριθμός Έργου 9891503 
γ. Ανάπτυξη πληροφοριακού συστήματος υπηρεσιών 
αιμοδοσίας 

Κωδικός Αριθμός Έργου 9891504 
Κατά τα λοιπά ισχύει η ανωτέρω τροποποιούμενη από¬ 
φαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ ΥΓΕΙΑΣ ΚΑΙ ΠΡΟΝΟΙΑΣ 

Β. ΠΑΠΑΝΔΡΕΟΥ ΝΙΚΟΣ ΦΑΡΜΑΚΗΣ 

-Φ- 

Αριθ. 118282 οικ. (8) 

Τροποποίηση της 13224/89 απόφασης Υπ. Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις του άρθρου 2 Ν. 1649/86. 

2) Την αριθμ. 8/4.5.99 απόφαση του Δ.Σ. του Δικηγορι¬ 
κού Συλλόγου Αμαλιάδος, όπως εγκρίθηκε από την 
αριθμ. 1/6.5.99 απόφαση της Γενικής Συνέλευσης του 
Συλλόγου. 

3) Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Τροποποιούμε την αριθμ. 13224/3.3.89 (ΦΕΚ 196Β/89) 
απόφασή μας και εφεξής, προκειμένου περί υποθέσεων 
εκούσιας Δικαιοδοσίας, καθορίζουμε την ειδική εισφορά 
των δικηγόρων ίση με ποσοστό 80% επί των προεισπρατ- 
τομένων αμοιβών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Με εντολή Υπουργού 
Ο Γ ενικός Γ ραμματέας 

ΓΕΩΡΓΙΟΣ Ν. ΑΝΔΡΕΟΠΟΥΛΟΣ 

-Φ- 

Αριθ. 4130 (9) 

Σύσταση-Συγκρότηση πρωτοβάθμιου Υπηρεσιακού Συμ¬ 
βουλίου του διοικητικού προσωπικού του Πολυτεχνεί¬ 
ου Κρήτης. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1, Τις διατάξεις: 

α) Τηςπαραγρ. Ιγ' του άρθρου 158, τωνπαραγρ. 3 και 
4 του άρθρου 159, τωνπαραγρ. 2,4 και 5 του άρθρου 160, 
της παραγρ. 2 του άρθρου 161, του άρθρου 162 και των 
παραγρ. 2, 3 και 5 του άρθρου 163 Υ.Κ και των παραγρ. 9 
και 17 του άρθρου του Ν. 2683/1999 (ΦΕΚ 19/Α'). 

β) Των άρθρων 36 παραγρ. 1 και 43 του Π.Δ. 410/1988 
(ΦΕΚ 191/Α') και της παραγρ. Β4 του άρθρου 40 του Ν. 
1884/1990 (ΦΕΚ 81/Α). 

γ) Του άρθρου 27 του Ν. 2081/1992 (ΦΕΚ 154/Α'), με το 
οποίο προστέθηκε το άρθρο 29Αστο Ν. 1558/1985 (ΦΕΚ 
137 τ.Α'). 

δ) Τις διατάξεις του Π.Δ. 952/78 καθώς επίσης και του Ν. 
545/77 και την υπουργική απόφαση Β1/293/12.6.90 
Υπουργών Προεδρίας Κυβερνήσεως και Εθνικής Παιδεί¬ 
ας και Θρησκευμάτων ΦΕΚ 392/τ.Β75.7.90. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού Πολυτεχνείου Κρήτης, ούτε του κρατικού προϋπο- 

λογισμού, γιατί με την παρούσα σύσταση δεν μεταβάλλε¬ 
ται ο αριθμός των μελών του υφισταμένου κατά την έναρ¬ 
ξη ισχύος του Ν. 2683/1999 Υπηρεσιακού Συμβουλίου, 
αποφασίζουμε: 

1) Συγκροτούμε πενταμελές Διοικητικό Συμβούλιο αρ¬ 
μόδιο για όλο το διοικητικό προσωπικό (μόνιμο και επί 
συμβάσει) του Πολυτεχνείου Κρήτης, πλην των υπαλλή¬ 
λων με βαθμό γενικού διευθυντή, ως εξής: 

α) Τρεις (3) μονίμους υπαλλήλους, με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α μέλη της προηγούμενης παρα¬ 
γράφου ορίζονται από τη Σύγκλητο. Κατά την πρώτη συ¬ 
γκρότηση τα ανωτέρω μέλη ορίζονται από τη Σύγκλητο, 
σύμφωνα με τις διατάξεις της παραγράφου 9 του άρθρου 
δεύτερου του Ν. 2683/1999. 

3. Με την απόφαση του ορισμού των μελών του Υπηρε¬ 
σιακού Συμβουλίου, ορίζεται ως πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό Δ/ντή από αυτούς που υπάγονται στην αρμο¬ 
διότητα του Υπηρεσιακού Συμβουλίου και υπηρετούν 
στην Έδρα του. 

Κατά την πρώτη εφαρμογή τα ανωτέρω δύο αναπληρω¬ 
ματικά μέλη ορίζονται σύμφωνα με την παρ. 9 του άρθρου 
δεύτερου του Ν. 2683/1999. Στην περίπτωση που προε¬ 
δρεύει ο αναπληρωτής του προέδρου θα συμμετέχει ως 
τακτικό μέλος ο αναπληρωτής του προεδρεύοντος. 

4. Εισηγητής ορίζεται με απόφαση του Δ.Σ. κάθε νομι¬ 
κού προσώπου ο προϊστάμενος της υπηρεσίας προσωπι¬ 
κού με αναπληρωτή τον προϊστάμενο της αμέσως υπο¬ 
κείμενης οργανικής μονάδας προσωπικού. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τη 
Σύγκλητο. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελέσουν μέλη των από 
1.1.1999 υφισταμένου Υπηρεσιακού Συμβουλίου. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του Ν. 2683/1999 υφιστάμενα, με 
επιφύλαξη των διατάξεων της παρ. 15 του άρθρου δεύτε¬ 
ρου του ιδίου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999, και οι οποίες δεν 
θα έχουν κριθεί από αυτό, μέχρι τον ορισμό των μελών 
του νέου υπηρεσιακού συμβουλίου, κρίνονται από το 
Υπηρεσιακό Συμβούλιο που συγκροτείται με την απόφα¬ 


ση αυτή, χωρίς να απαιτείται νέα παραπομπή των υποθέ¬ 
σεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, ΙδΑυγούστου 1999 

Ο Πρύτανης 
ΓΙΑΝΝΗΣ ΦΙΛΗΣ 

- ♦ - 

Αριθ. Α4/427 (10) 

Τροποποίηση του άρθρου 208 της ΑΔ 14/89 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ 397/88 «Οργανισμός του Υπουργείου Εμπορί¬ 
ου», όπως τροποποιήθηκε και ισχύει. 

3. Το Ν.Δ. 136/46 «Περί Αγορανομικού Κώδικος» όπως 
τροποποιήθηκε και ισχύει. 

4. Την ΑΔ 14/89 «κωδικοποίηση Αγορανομικών Διατάξε¬ 
ων εκδοθεισών μέχρι την 16.2.89», όπως τροποποιήθηκε 
και ισχύει. 

5. Το ΠΔ 27/96 «Συγχώνευση των Υπουργείων Τουρι¬ 
σμού - Βιομηχανάις - Ενέργειας - Τεχνολογίας και Εμπο¬ 
ρίου, στο Υπουργείο Ανάπτυξης». 

6. Την κοινή απόφαση 399/8.3.99 των Πρωθυπουργού 
και Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης». 

7. Τα αιτήματα Υπηρεσιών, Φορέων και Συλλογικών Ορ¬ 
γάνων. 

8. Το με αριθμ. Ζ3/910/6.7.99 έγγραφο της Δ/νσης Τε¬ 
χνικού Ελέγχου της Γενικής Γραμματείας Καταναλωτή. 

9. Την ανάγκη λήψης μέτρων για τη σωστή ενημέρωση 
του καταναλωτικού κοινού. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού προϋπολο¬ 
γισμού, αποφασίζουμε: 

Άρθρο 1 

Το εδάφιο Α', της παραγράφου 1, του άρθρου 208 του 
Κεφαλαίου 11, της 14/89 Αγορανομικής Διάταξης, όπως 
τροποποιήθηκε με την 5/99 ΑΔ, αντικαθίσταται ως εξής: 

Α) Το είδος των ελαίων που χρησιμοποιείται σε ωμή 
μορφή στα προσφερόμενα φαγητά. 

Σε περίπτωση που γίνεται αποκλειστική χρήση ελαιολά- 
δου για την παρασκευή των προσφερομένων φαγητών, 
αναγράφεται «χρησιμοποιείται μόνον ελαιόλαδο» και απα¬ 
γορεύεται η κατοχή άλλων ελαίων, εκτός ελαιολάδου. 

Άρθρο 2 

1. Κατά τα λοιπά ισχύει ως έχει η Αγορανομική Διάταξη 
5/99. 

2. Οι παραβάτες της παρούσας που ισχύει σε όλη τη 
χώρα από την επομένη της ανακοίνωσής της στον ημερή¬ 
σιο τύπο διώκονται και τιμωρούνται σύμφωνα με τον 
ισχύοντα Αγορανομικό Κώδικα. 

Η παρούσα να δημοσιευθεί στην Εφημερίδα της Κυ¬ 
βερνήσεως και να ανακοινωθεί στον ημερήσιο τύπο. 

Αθήνα, 9 Σεπτεμβρίου 1999 

Ο ΥΦΥΠΟΥΡΓΟΣ 

ΙΩΑΝ. ΧΑΡΑΛΑΜΠΟΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ Τ ΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΚρ: νννννν.βί. 91 - 
Θ-ιτΐ£ίϋ: ην35 @ βΐ.ςκ 

γΠΗ ρ ΕΣ1ΕΣ ΕΞγΠΗ Ρ ΕΤΗΣΗΣ Π0Λ | ΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε Π.Ε. 
Πληροφορίες δημοσιεύματος λοιπών Φ.*£ Κ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α Ε - Ε.Π.Ε. 
Εγγραφή Συνδρομητών Φ.Ε Κ και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Γ.Κ 185 31 4135 228 

5239 762 ΠΑΤΡΑ 

5248 141 Κόρινθου 327 - Τ.Κ. 262 23 (061) 6381 100 

5248 188 ΙΩΑΝΝΙΝΑ 

5248 785 Διοικητήριο Τ.Κ 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ 491 00 (0661) 89 127/89 120 

ΗΡΑΚΛΕΙΟ 

Πλ Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' ^ΧΡ ι ® σελίδες 200 δρχ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ Λ - 0 „ ΛΙ 


Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 ·· 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 »* 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ ) 

15.000 » 

750 » 

Παράρτημα (Προκηρύξεις θέσεων ΔΕΠ κ τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 *► 

Ανωτάτου Ειδικού Δικαστηρίου (Α.Ε.Δ.) 

3.000 » 

150 - 

Προκηρύξεων Α.Σ.Ε.ΓΙ. 

10.000 » 

500 * 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

*■ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











